open-index/open-wikipedia-markdown huggingface dataset:
מתנקש אמריקאי

**מתנקש אמריקאי** (באנגלית: **American Assassin**) הוא סרט מתח ופעולה משנת 2017 המבוסס על ספר באותו השם מאת וינס פלין, אודות גיבורו הקבוע, סוכן ה-CIA והמתנקש, מיטש ראפ, בכיכובם של דילן או'בריאן, מייקל קיטון, מוחמד בכרי, יוסף סוויד, סקוט אדקינס, טיילור קיטש, דייוויד סושה, סאנה לאת'ן ושרלוט ווגה.

## עלילה
עלילת הסרט נפתחת כאשר מיטש ראפ (דילן או'בריאן) הנופש עם ארוסתו, קטרינה, באיביזה נפצע בפיגוע טרור, במהלכו נרצחת אהובתו. כתוצאה מכך הופך ראפ אובססיבי לארגוני טרור ותאב נקמה. לאחר תקופת אימונים בנשק חם ואגרוף הוא נוסע ללוב במטרה להסתנן לתא הטרור שהוציא לפועל את הפיגוע שגבה את חיי אהובתו. רגע לפני שהוא מספיק לנקום במחבלים, פושט על המתחם צוות כוחות מיוחדים מן האגף לפעולות מיוחדות ב-CIA והורג אותם. סגנית ראש ה-CIA, ד"ר איירין קנדי ׁ(לאת'ן), מציעה לראפ הזדמנות להתגייס לסוכנותו ולעבור את ההכשרה של צוות אוריון, יוזמה מסווגת של הסוכנות שמהווה למעשה יחידת חיסול המתנקשת בבכירי ארגוני הטרור. במשך כחצי שנה ראפ מוכשר בידי סטן הרלי (קיטון), סוכן חשאי ותיק ומיומן, בוגר יחידת אריות הים, והופך למומחה בשימוש בנשק קל, קרב מגע, טקטיקה ולוחמה בטרור. במקביל מתברר כי מתנקש הידוע בכינוי "רוח רפאים" (קיטש) מצליח להניח את ידיו על פצצת גרעין. נראה כי "רוח רפאים", שהוכשר גם הוא בידי הרלי ונחשב למת, שואף להביא לפריצתה של מלחמת עולם במזרח התיכון. על ראפ והרלי לעצור בעדו בטרם יצליח במזימתו.

## קישורים חיצוניים
* 

* .
* 

## הערות שוליים

קטגוריה:סרטי 2017
קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטי פעולה אמריקאיים
קטגוריה:סרטי ריגול
קטגוריה:סרטים המבוססים על ספרי מתח אמריקאים
קטגוריה:סרטים על טרור
פיאט 128 מוראטי רודסטר

**פיאט 128 מוראטי רודסטר** (באיטלקית: **Fiat 128 Moretti Roadster**) היא מכונית קופה אשר יוצרה על ידי חברת "מוראטי"  האיטלקית בין השנים 1969–1972), ובגרסה המשופרת בין השנים 1974–1975. מן הדגם יוצרו כ-100 יחידות.
## פיאט 128 מוראטי רודסטר (1969-1972)
* מנוע דגם ה"פיאט 128 מוראטי רודסטר" נלקח מדגם פיאט 128 של חברת פיאט.
* 4-5 מקומות ישיבה
* 2 דלתות
* דגם ה-"פיאט 128 מוראטי רודסטר" מאיץ בין 0–100 קמ"ש ב-16.7 שניות.
* הגג החיצוני הקשיח של הדגם נשלף בחלקו, מעל המושבים הקדמיים.
* בשנת 1969 מחיר ה"פיאט 128 מוראטי רודסטר" היה 1,500,000 לירות איטלקיות, בשנת 1972 מחירה של היחידה היה 2,000,000 לירות איטלקיות.

## פיאט 128 מוראטי רודסטר (1974-1975)
* 3 דלתות
* מנוע 1,290 סמ"ק, המפיק 59 כ"ס
* דגם ה-"פיאט 128 מוראטי רודסטר" שנת 1974-1975, מאיץ בין 0–100 קמ"ש ב-14.0 שניות.

## חברת "מוראטי"

חברת "מוראטי" (באיטלקית" "Moretti S.p.A") הייתה חברה איטלקית קטנה לייצור מכוניות, ואופנועים, אשר נוסדה על ידי "Giovanni Moretti". החברה התמקדה בייצור מכוניות בתצורות, 2 דלתות: קופה וספורט.

חברת "מוראטי" פעלה בין השנים 1926–1989 בעיר טורינו איטליה. דגמי החברה התבססו על דגמי חברת פיאט, אלפא רומיאו ומזראטי.

בשנת 1964 ייצרה חברת "מוראטי" 1,500 מכוניות. שטח המפעל בטורינו השתרע על כ-9,000 מ"ר, לחברה היו 145 עובדים (120 פועלי ייצור ו-25 אנשי מנהלה).

## תמונות

קובץ:Moretti128Roadster.jpg | פיאט 128 מוראטי רודסטר
קובץ: Moretti 1971 Front.JPG | פיאט 128 מוראטי רודסטר, שנת 1971
קובץ:Emblem Moretti 2.JPG| לוגו חברת המכוניות "מוראטי"


## ראו גם
* פיאט 128
* מוראטי 500 קופה

## לקריאה נוספת
* פיאט 128 מוראטי רודסטר - תמונות (1969 Fiat 128 (Moretti) - Studios - Carstyling.ru)
* פיאט 128 מוראטי רודסטר - תמונות
* פיאט 128 מוראטי רודסטר 75–1969 - תמונות (מבט לתוך הרכב, מבט לחוץ הרכב)

## קישורים חיצוניים

## הערות שוליים

קטגוריה:מכוניות קופה
קטגוריה:דגמי מכוניות שהושקו ב-1969
קטגוריה:כלי רכב איטלקיים
אלכסנדר גאולנד

**אלכסנדר אברהרט גאולנד** (בגרמנית: **Alexander Eberhardt Gauland**; נולד ב-20 בפברואר 1941 בקמניץ) הוא עורך דין, עיתונאי ופוליטיקאי גרמני. ממייסדי מפלגת הימין אלטרנטיבה לגרמניה (AfD), דוברה ומנהיגה במדינת ברנדנבורג. הוביל את המפלגה יחד עם אליס ויידל בבחירות הכלליות בגרמניה 2017 שבהן זכתה המפלגה ל-94 מושבים בבונדסטאג.

## קישורים חיצוניים

* 

* 

קטגוריה:פוליטיקאים גרמנים
קטגוריה:עורכי דין גרמנים
קטגוריה:עיתונאים גרמנים
קטגוריה:אלטרנטיבה לגרמניה
קטגוריה:גרמנים שנולדו ב-1941
ישיבת תומכי תמימים ליובאוויטש (מוריסטאון)

**המכללה הרבנית של אמריקה** (באנגלית: **Rabbinical College of America**; מוכרת כ**ישיבת תומכי תמימים ליובאוויטש מוריסטאון**) הוא המטה המרכזי של חב"ד בניו ג'רזי, השוכן במוריסטאון. המוסד כולל ישיבה גדולה - סניף של רשת ישיבות תומכי תמימים ליובאוויטש, ישיבת "תפארת בחורים" לבעלי תשובה (עם מסלול לתואר ראשון בלימודי דת), כולל אברכים, תלמוד תורה, בית ספר לבנות, הוצאת ספרים, מחנה קיץ, ומכון סמיכה לרבנות.

## ישיבה גדולה
הישיבה נוסדה על ידי משה הרסון, מספר שנים לאחר ביקורו של רבי יוסף יצחק שניאורסון בעיר בשנות ה-40. סביב הישיבה הוקמה קהילת חב"ד במקום.

ראשי הישיבה הם הרב שניאור זלמן וילשנסקי והרב שלום שפלטר.

משפיע הראשי בעבר היה הרב אלימלך צויבל.

מבוגרי הישיבה:
* הרב ברל לזר - רבה הראשי של רוסיה
* הרב זושא וולף - מחבר ספרים
* הרב שמואל קמינצקי - רב העיר דניפרו
* הרב יוסף חיים קנטור - השליח הראשי של חב"ד בתאילנד
* דוד רוטנברג - איש תקשורת חרדי

## מוסדות נוספים
שטח כלל המוסדות הוא 330,000 מ"ר.
* ישיבת "תפארת בחורים" לחוזרים בתשובה נוסדה בקיץ 1973 על ידי הרב אברהם ליפסקר, ששימש כמשפיע בישיבה. הישיבה מוסמכת על ידי מדינת ניו ג'רזי להעניק תואר ראשון בלימודי דת.
* ב-2009 נפתח מכון סמיכה לרבנות, בראשות הרב יעקב וגנר. מלבד הסמיכה המקוצרת המקובלת בישיבות חב"ד הוקמה גם תוכנית סמיכה ארוכה יותר, בראשות הרב חיים שפירא. במחלקה נלמדת תוכנית שאושרה על ידי הרב מרדכי אליהו. הלימודים מוכרים ב"התאחדות בתי הספר הרבניים והתלמודיים ללימודים מתקדמים"  וב"הוועדה להשכלה גבוהה בניו ג'רזי"  וכן על ידי הרבנות הראשית לישראל.
* כולל אברכים "תפארת אברכים", בראשות הרב חיים ברפמן וכולל נוסף לחוזרים בתשובה.
* "חדר ליובאוויטש" תלמוד תורה ובית ספר ובנות, בהנהלת הרב אהרן וילשנסקי.
* מחנה קיץ לילדים בגילאי 13 עד 14. הוא כולל חצי יום של לימוד, חצי יום של פעילויות וטיולים. הוא מנוהל על ידי מנדל גולדברג.
* לישיבה הגדולה מערכת הוצאת ספרים, שהוציאה ספרים, קבצים וקונטרסים. הספרים עוסקים בחידושי תורה וחסידות, חלקם מפי תלמידי הישיבה.

## קישורים חיצוניים
* 

* הרבי הצביע על מוסדות אלו כ'מודל לחיקוי' עבור השלוחים, שטורעם

## הערות שוליים

קטגוריה:ישיבות תומכי תמימים - חב"ד
קטגוריה:ניו ג'רזי: חינוך
תומכי תמימים מוריסטאון
קטגוריה:סמינרים להכשרת רבנים
תומכי תמימים מוריסטאון
פעמון אופניים

200px|ממוזער|שמאל|פעמון אופניים
200px|ממוזער|שמאל|צלצול אופייני של פעמון אופניים
**פעמון אופניים** הוא אמצעי אזהרה קולית באופניים המותקן על הכידון, על מנת להזהיר הולכי רכב ורוכבים אחרים.
המתקן מורכב משתי קעריות מתכת, האוחזות מנגנון צלצול מתכתי המורכב משתי דיסקיות ומשמשות לתהודה, ידית קטנה המותקנת על קפיץ ומופעלת באמצעות האצבע משמשת את הרוכב להשמיע צליל אופייני. 

על פי דיני תעבורה במדינות רבות, וישראל בכללן, חובה על אופניים המשמשות לתעבורה להיות מצוידים בפעמון.

פעמון האופניים הומצא ב-1877 על ידי ג'ון ריצ'רד דדיקוט (John Richard Dedicoat).

השיר Bicycle Race של להקת קווין עושה שימוש בפעמוני אופניים כחלק מהליווי המוזיקלי.

## קישורים חיצוניים

* Bicycle Bell Types and History

קטגוריה:חלקי אופניים
קטגוריה:פעמונים
משכאת

**משכאת** (בפרסית: **مشکات** שמשמעותו "פנס") הוא טיל שיוט איראני ארוך טווח.

לדברי גנרל מהדי פרחי, בכיר במשמרות המהפכה האסלאמית, הטיל בעל טווח של 2,000 ק"מ ויכול להיות משוגר מהיבשה, מהאוויר ומהים.

ב-9 בספטמבר 2012 הצהיר שר ההגנה האיראני כי הטיל יחשף לציבור "בקרוב"; על אף זאת הטיל טרם נחשף מאז הצהרה זו.

ב-2015 נחשף טיל שיוט איראני ארוך טווח בשם סומאר. יש שהעריכו שסומאר הוא גרסה של טיל המשכאת, ואחרים סברו מדובר ב-Kh-55 (שם נאט"ו: 'AS-15 'Kent) הרוסי, שהאיראנים קיבלו בעבר.

## הערות שוליים

קטגוריה:טילים איראניים
קטגוריה:טילי שיוט
ודומוסטי

**ודומוסטי** (ברוסית: **Ве́домости**, "הביטאון") הוא יומון כלכלי רוסי ואתר חדשות כלכלי. העיתון מופץ חמש פעמים בשבוע. מערכת העיתון שוכנת מיום הקמתו במוסקבה.

המערכת נמצאת בבעלות איש התקשורת דמיאן קודריאצב, שחי זמן קצר בישראל ובבעלותו נמצא גם העיתון The Moscow Times.

נכון לנתונים מנובמבר 2016 היו לעיתון 20,000 מנויים.

## קישורים חיצוניים

* 

 
קטגוריה:רוסיה: עיתונים ברוסית
קטגוריה:עיתונות כלכלית
קטגוריה:אתרי חדשות רוסיים
קטגוריה:מפיצי מידע בורסאי
קטגוריה:כתבי עת כלכליים
Tcpdump

**טיסיפידאמפ** (באנגלית: **Tcpdump**) הוא רחרחן מנות המאזין ומתעד תעבורת רשת. הכלי קולט את חבילות המידע, מנתח אותן בהתאם ל-RFC הרלוונטי ומציג אותן למשתמש לאחר הניתוח.

Tcpdump מבוסס קוד פתוח, נכתב בשפת C ופותח על ידי מייקל ריצ'רדסון (Michael Richardson) וביל פנר (Bill Fenner) בשנת 1999 וזמין להורדה במערכות הפעלה שונות כגון: Linux, Windows, Mac OSX, FreeBSD, OpenBSD ,NetBSD.

במערכות הפעלה דמויות יוניקס נדרשת הרשאת משתמש-על (Root/Superuser) כדי להשתמש בכלי ביעילות עם זאת ניתן להוסיף משתמשים המורשים להשתמש בתוכנה גם ללא הרשאות גבוהות.

## שימוש
לכלי Tcpdump מספר מאפיינים ייחודיים:
* קריאת נתונים באופן ישיר ומקובץ קיים.
* ייצוא נתונים לקובץ בפורמטים שונים.
* יירוט והצגת תעבורה של משתמש או מחשב ספציפי.
* סינון מבוסס BPF - בעזרתו ניתן ליירט תעבורה רלוונטית ולסנן את המיותרת, סינון זה הופך את הפלט לשמיש ויעיל יותר.

## ראו גם
* רחרחן
* Kismet
* קאלי לינוקס
* Wireshark

## קישורים חיצוניים
* 
* האתר הרשמי של Tcpdump ''''''
* עמוד התוכנה באתר Github ''''''
* מדריך למשתמש ''''''

קטגוריה:תוכנות אבטחת מחשבים
קטגוריה:תוכנה חופשית
קטגוריה:רחרחנים
נייתן צ'פמן

**נייתן צ'פמן** (באנגלית: **Nathan Chapman**) הוא מפיק מוזיקלי אמריקאי אשר עובד בתחום מוזיקת הקאנטרי. הוא ידוע בעיקר מעבודותיו עם הזמרת האמריקאית טיילור סוויפט, לאחר שהפיק את אלבומיה *[[Taylor Swift]]* ,*[[Fearless]]* ,*[[Speak Now]]* ,*[[Red (אלבום של טיילור סוויפט)|Red]]* ו-''1989'', כאשר *Taylor Swift* היה לאלבום הראשון שהפיק. צ'פמן הוא בוגר שנת 2001 של אוניברסיטת לי, ובנוסף, ציין כי עבד בצריף לפני עיסוקו כמפיק.

בטקס פרסי גראמי ה-52 בשנת 2010, ובפרסי גראמי ה-58 בשנת 2016, זכה צ'פמן בפרס גראמי לאלבום השנה עבור עבודותיו כמפיק האלבומים *[[Fearless]]* ו-''1989'' של סוויפט. מבין האמנים האחרים איתם עבד צ'פמן נמנים מרטינה מק'ברייד, דה באנד פרי, גיפסי, פוינט אוף גרייס, קית' אורבן, קריסטל קית', שאניה טוויין, ליידי אנטבלום, אלקטרה מאסטיין וג'ימי ויין. בנוסף לעבודתו, צ'פמן הוא מוזיקאי בפני עצמו המנגן בגיטרה, בנג'ו ומנדולינה.

## פרסים ומועמדויות

## קישורים חיצוניים

קטגוריה:מפיקים מוזיקליים אמריקאים
קטגוריה:זוכי פרס גראמי
אלפין A108

ממוזער|250px|לוגו חברת "אלפין"
**אלפין A108** (בצרפתית: **Alpine A108**) היא מכונית ספורטיבית בתצורות קופה וקבריולה אשר יוצרה על ידי יצרנית מכוניות המרוץ והספורט הצרפתית "אלפין"  (בצרפתית: **Societe Anonyme des Automobiles Alpine**) אשר יוצרה בין השנים 1959–1964.

דגם ה-"אלפין A108" הוצג לראשונה בסלון המכוניות של פריז בשנת 1959.

דגם ה-"אלפין A108" בנוי ממרכב עשוי מפיברגלאס.

## תצורות "אלפין A108"
* 2 דלתות - קופה (2 מושבים)
* 2 דלתות - קופה - 4 מושבים
* 2 דלתות - קבריולה

## חברת "אלפין"

חברת ייצור מכוניות הספורט "אלפין" (שם מלא בצרפתית: **Societe Anonyme des Automobiles Alpine**) נוסדה בשנת 1953 על ידי Jean Rédélé. בשנת 1973 חברת המכוניות הצרפתית רנו השתלטה על חברת "אלפין". לאחר השתלטות חברת רנו, שמה של החברה המשותפת שונה ל-"Alpine Renault"

החברה נסגרה בשנת 1995.

## תמונות

Renault Alpine.jpg| אלפין A108
Alpine A108 2+2.JPG | אלפין A108
Alpine A108 C 02.jpg | אלפין A108, קבריולה
Alpine A108 Coupe Sport 1960.JPG | אלפין A108


## ראו גם
* דופין
* אלפין A110-50

## קישורים חיצוניים

* אלפין A108 (1:08), יו-טיוב
* אלפין A108 (2:41 דקות), יו-טיוב

## הערות שוליים

קטגוריה:מכוניות קופה
קטגוריה:מכוניות קבריולה
קטגוריה:מכוניות עשויות פיברגלס
קטגוריה:מכוניות מנוע אחורי
קטגוריה:דגמי מכוניות שהושקו ב-1959
קטגוריה:מכוניות צרפתיות
A108
ויק מורו

**ויקטור "ויק" מורו** (באנגלית: **Victor "Vic" Morrow**; 14 בפברואר 1929 – 23 ביולי 1982) היה שחקן ובמאי יהודי אמריקאי.

## ביוגרפיה
### חיים אישיים
מורו נולד בשם ויקטור מורוזוף ברובע הברונקס בניו יורק למשפחה יהודית מהמעמד הבינוני. בגיל 17 נשר מבית הספר והתגייס לצי האמריקאי.
בשנת 1958 נישא לתסריטאית ברברה טרנר, עמה הביא לעולם שתי בנות – קארי אן מורו והשחקנית ג'ניפר ג'ייסון לי. מורו וטרנר התגרשו לאחר שבע שנות נישואים ובשנת 1975 נישא מורו לגייל לסטר, ממנה נפרד זמן קצר לפני מותו. בעקבות גירושיו מאשתו הראשונה הסתכסך עם בתו ג’ניפר, אשר שינתה את שם משפחתה ללי על מנת שלא תהיה מזוהה עמו.

### קריירה
תפקידו הקולנועי הראשון היה בסרט "זרע הפורענות", לאחר מכן הופיע לצד אלביס פרסלי בסרט מלך קריאול. בהמשך הופיע במספר סדרות טלוויזיה, בהן "בוננזה" ו"הבלתי משוחדים". ב-1962 שיחק בסרט סימארון.
בשנת 1962 לוהק לתפקיד הראשי בסדרה "קרב!", סדרת דרמה אודות מלחמת העולם השנייה.
תפקידו האחרון היה בסרט "אזור הדמדומים" משנת 1983, מורו נהרג בתאונה במהלך צילומי הסרט.

### התאונה על סט הסרט "אזור הדמדומים"
מורו הופיע בחלק הראשון (מתוך ארבעה) של סרט הקולנוע אזור הדמדומים, אשר בוים על ידי ג'ון לנדיס. הוא גילם את דמותו של ביל קונור, אמריקאי גזען שנקלע למספר מקומות בתקופות שונות בהיסטוריה, בהם הוא חווה על בשרו את מצוקתם של בני המיעוטים השנואים עליו, כל פעם כאדם אחר - יהודי באירופה בתקופת השואה, קורבן לינץ' אפרו-אמריקאי ואזרח וייטנאמי במלחמת וייטנאם. החלק בהשתתפותו היה אמור להסתיים בכך שקונור מציל שני ילדים וייטנאמים מידי מסוק של הצבא האמריקאי. ב-23 ביולי 1982, פיצוץ שבוצע במהלך צילום סצנת החילוץ גרם להתרסקות המסוק על מורו ועל השחקנים אשר גילמו את שני הילדים, מיקה דין לה ורנה שין-יי צ'ן. שלושתם נהרגו במקום ושישה אנשים נוספים אשר ישבו בתוך המסוק נפצעו בתאונה. משפחתו של מורו, כמו גם משפחותיהם של דין לה ושין-יי צ'ן תבעו את מפיקי הסרט אך לבסוף הגיעו עמם להסדרי פיצוי מחוץ לכותלי בית המשפט.
מורו נקבר בבית הקברות הילסייד ממוריאל פארק בלוס אנג'לס.

## ראו גם
אזור הדמדומים

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ערכים שבהם תבנית בריטניקה אינה מתאימה
קטגוריה:הברונקס: אישים
קטגוריה:שחקני קולנוע וטלוויזיה יהודים אמריקאים
קטגוריה:הרוגי תאונות
קטגוריה:בוגרי אוניברסיטת המדינה של פלורידה
קטגוריה:אישים הקבורים בבית הקברות הילסייד ממוריאל פארק
קטגוריה:אמריקאים שנולדו ב-1929
קטגוריה:אמריקאים שנפטרו ב-1982
מרמוסט שחור-טופר

**מרמוסט שחור-טופר** (שם מדעי: *Callithrix penicillata*) הוא מין של פרימט קטן מהסוג מרמוסט שבמשפחת המרמוסטיים החי באמריקה הדרומית ביערות ברזיל.
## מאפיינים
אורך המרמוסט 19–22 ס"מ ומשקלו כ-350 גרם. הוא בעל כפות ידיים שחורות, חזה וראש שחורים ופנים בהירות עם כיסי לחיים גדולות. האוזניים שחורות ומצויצות, המצח לבן והשפתיים והאף ורודים. לקוף זנב שעיר ומפוספס בשחור והוא מטפס מומחה.

הוא חי ביערות הלחים של ברזיל וניזון מפירות שונים ומזרעים בין הענפים. כמו כן הם ניזונים מחרקים קטנים וממוהל עצים. הם עצמם נטרפים על ידי עופות דורסים, נחשים וחתוליים שונים. להגנתם הם מסתמכים על להקה עירית שכוללת קופים ממינים דומים.

## קישורים חיצוניים

## הערות שוליים

קטגוריה:בעלי חיים שתוארו ב-1812
קטגוריה:טקסונים שתוארו בידי אטיין ז'ופרואה סנט-אילר
קטגוריה:מרמוסטיים
קטגוריה:ברזיל: מינים אנדמיים
קטגוריה:ברזיל: יונקים
הינו HS3KRK

**הינו HS3KRK** (באנגלית: **Hino HS3KRK**) הוא אוטובוס שיוצר על ידי יצרנית הרכב הכבד **[[הינו מוטורס]]** היפנית בין השנים 1998-1999. לדגם, השייך לסדרת הינו HS, יש 2 דלתות צדדיות והוא משרת כאוטובוס עירוני בסינגפור. מרכב האוטובוס נבנה באוסטרליה על ידי חברת "Volgren" והוא משמש גם את המרצדס O405.

## תמונות

קובץ:SMRT TIB957Y on 927.JPG|הינו HS3KRK
קובץ:Hino-TIB905Y.JPG|הינו HS3KRK
קובץ:Hino-HS3KRKA-Int.jpg|הינו HS3KRK - מבט לתוך האוטובוס
קובץ:Hino-HS3KRKK-Int.jpg|הינו HS3KRK - מבט לתוך האוטובוס
קובץ:Hino-HS3KRKA-Cab.jpg|הינו HS3KRK - מבט לתא הנהג


## ראו גם
* הינו בלו ריבון

## קישורים חיצוניים

* הינו HS3KRK (5:59 דקות), יוטיוב
* הינו HS3KRK (7:30 דקות), יוטיוב

## הערות שוליים

HS3KRK
קטגוריה:כלי רכב שהושקו ב-1998
קטגוריה:כלי רכב יפניים
כוח גריי

**כוח גריי** (שם מדעי: *Varanus olivaceus*) הוא מין של לטאת כוח האנדמי לאיי הפיליפינים ומצוי בסכנת הכחדה.

אורכו של כוח זה עד 2 מ' ומשקלו 2.5-9 ק"ג. הוא בעל קשקשים אפורים כהים ועליו פסים אפורים בהירים. לכוח ראש מוארך, לסתות חזקות עם שיניים חדות ולשון מפוצלת והוא בעל טפרים ארוכים וחדים איתם הוא מטפס ביעילות. זנבו ארוך ועוזר לו להתאזן על העצים.

הכוח מצוי רק ביערות הגשם והביצות של הפיליפינים. כוח זה ניזון בעיקר מפירות של צמחים מהסוג Pandanus. כמו כן הוא ניזון מחלזונות, סרטנים, חרקים גדולים, עכבישים, זוחלים קטנים יותר, ביצים וגוזלי ציפורים.

כוח זה מצוי בסכנת הכחדה ונפגע מכריתת יערות. כיום הוא מצוי סביב 2,000 ק"מ בקירוב ביערות שונים במזרח הפיליפינים. הוא מצוי בכמה גני חיות כולל גן החיות אבילון ובשביה באזורים שונים בעולם.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1857
קטגוריה:טקסונים שתוארו בידי אדוארד הלוול
קטגוריה:כוחיים
קטגוריה:הפיליפינים: זוחלים
קטגוריה:הפיליפינים: מינים אנדמיים
קטגוריה:זוחלים ביערות הגשם של דרום-מזרח אסיה
שיחון

[250px|ממוזער|שמאל|שער שיחון רב-לשוני מיועד ל[פליטים ערבית/דארי - בוסנית/קרואטית/סלובנית/גרמנית/אנגלית]]
**שׂיחוֹן** הוא ספר יעץ הכולל קטעי שיחות מוכנים מראש (שאלות ותשובות) מתורגמים זה מול זה משפה לשפה. השיחון נועד לתיירים או אנשי שירות הבאים במגע עם אוכלוסיות דוברות שפה זרה. השיחות מסודרות לפי תחומי הידברות נפוצים (כגון במסעדה, בבית המלון, אצל הרופא, בתחנת הרכבת) ומיועדות לאפשר שיחה אינפורמטיבית בין דוברי שפות שונות. בנוסף כולל השיחון כללים לביטוי נכון של מילים בשפת היעד, הערות לגבי הדקדוק וכן התייחסויות לתרבות, נימוס ומנהגים מקובלים. השיחון נועד להיות כלי שימושי ולפיכך הוא קל-משקל וקל להתמצאות.

## היסטוריה
השיחונים הראשונים הופיעו בימי הביניים נועדו לצליינים לארץ הקודש וכללו תרגום משפות אירופאיות עיקריות לעברית וליוונית
במאה ה-15 החלו להופיע שיחונים לסוחרים. ב-1493–1496 הודפס השיחון האנגלי-צרפתי Good Boke to Lerne to Speke French.

על דרך המשי נפוצו שיחונים שכללו ביטויים נפוצים בשפת סכה (סקיטו־ח'ואטנזית) ובסנסקריט.

## ראו גם
* שפות

## קישורים חיצוניים

* דניאל פרסקי, **המדבר עברית** - Spoken Hebrew, 1921 - שיחון עברי-אנגלי ; גישה מקוונת
* 

## הערות שוליים

קטגוריה:מילונים
קטגוריה:תיירות
קטגוריה:ספרי עיון
קטגוריה:שפות
קטגוריה:תשתיות תיירותיות
עונת 1996/1997 ביורוקאפ

**עונת 1996/1997 ב[[גביע ספורטה|יורוקאפ]]** הייתה העונה ה-31 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה הראשונה, במתכונת החדשה.

המשחק הראשון התקיים ב-17 בספטמבר 1996 ומשחק הגמר התקיים ב-15 באפריל 1997. בתחרות השתתפו 48 קבוצות. 

במשחק הגמר של התחרות גברה ריאל מדריד על ורונה בתוצאה 64:78, וזכתה בגביע בפעם הרביעית בתולדות המועדון.  

## מתכונת התחרות
פיב"א אירופה הקצתה מקומות לתחרות בהתאם להישגי הקבוצות ממדינות החברות בארגון בשלוש השנים שקדמו לה. בהתאם לכך, חלק מהמדינות קיבלו ייצוג של שתי קבוצות, בעוד אחרות לא זכו לייצוג כלל. בסך הכול השתתפו בתחרות 48 קבוצות מ-32 מדינות.

בשלב הראשון חולקו הקבוצות לשמונה בתים, ושיחקו ביניהן בשיטת בית וחוץ. ארבע הקבוצות הראשונות מכל בית (32 קבוצות בסך הכול) העפילו לשלב הפלייאוף, שנערך גם הוא בשיטת בית וחוץ. משחק הגמר התקיים במגרש שנקבע מראש בתחילת התחרות.

## מהלך התחרות - השלבים המתקדמים

### משחק הגמר

## ישראל בתחרות
העונה לישראל היו שתי נציגות:
 
* הפועל ירושלים התחילה את התחרות בבית ד', סיימה אותו במקום הרביעי והעפילה לשלב הפלייאוף. היא הצליחה לעבור 2 שלבים אך בשלב רבע הגמר הפסידה לאירקליס היוונית.
* הפועל גליל עליון התחילה את השלב המוקדם בבית ג' אותו היא סיימה במקום החמישי בלבד וסיימה את השתתפותה בתחרות.

## קישורים חיצוניים
* פירוט התוצאות באתר לינגואספורט
* פירוט התוצאות באתר פיב"א אירופה

קטגוריה:תחרויות כדורסל ב-1997
קטגוריה:תחרויות כדורסל ב-1996
קטגוריה:עונות בגביע ספורטה
המועדון לספרות יפה של הגברת ינקלובה

**המועדון לספרות יפה של הגברת ינקלובה** הוא סרט קולנוע דרמטי ישראלי, בבימויו של גלעד אמיליו שנקר, על פי תסריט שכתב יחד עם יוסי מאירי, ובכיכובם של קרן מור, חנה לסלאו, אניה בוקשטיין, יפתח קליין, רזיה ישראלי, וליא קניג בתפקיד הגברת ינקלובה. מאירי גם צילם וערך את הסרט.

בטקס פרסי אופיר לשנת 2017 הסרט היה מועמד לשישה פרסי אופיר, וזכה בשניים: עבור האיפור הטוב ביותר ועבור עיצוב התלבושות הטוב ביותר.

## תקציר העלילה
**סופי כפרי** (קרן מור) היא ספרנית החברה במועדון לספרות יפה עבור נשים בלבד, מייסודה של **הגברת ינקלובה** (ליא קניג) תחת הנהלתה של **רזיה** (רזיה ישראלי). נשות המועדון, הנפגשות אחת לשבוע בטירה גותית לקראת יצירות ספרותיות כגון "האדונית והרוכל", נדרשות להגיע בליווי בן-זוג, כאשר חברת המועדון המגיעה עם הגבר שמקבל את הציון הגבוה ביותר זוכה בגביע "אשת השבוע". הגברים, בסופו של המפגש, נרצחים והופכים לנקניקיות.

לאחר שצברה כבר 99 גביעים, סופי מתקשה לזכות בגביע ה-100, אשר יבטיח את מקומה בבית הלורדיות המכובד - המעמד הגבוה ביותר במועדון. אם לא כן, היא עלולה למצוא עצמה במחלקת הסניטציה, יחד עם חברתה **חנה** (חנה לסלאו) אשר מגלה לסופי שהיא מתכננת לברוח לפריז, ומזמינה אותה להצטרף אליה. בתחילת השבוע, מגיע אל הספרייה **יוסף** (יפתח קליין), לצורכי עבודת מחקר על יצירותיו של ש"י עגנון - תחום התמחותה של סופי. סופי מזמינה אותו להצטרף אליה לפגישת המועדון השבועית בהמשך השבוע, אך במהלך הימים הקרובים היא מתאהבת בו, בעוד שכנתה **לולה** (אניה בוקשטיין), חברה נוספת במועדון, מרגלת אחריהם.

סופי פונה אל המשכונאי (טוביה צפיר) על מנת לגייס כסף לברוח לחו"ל, בעוד שיוסף, המתגלה כשוטר, מוצא בדירתה של סופי תמונה המעלה את חשדו, והוא פונה אל הארכיבר (אלכס אנסקי) שם הוא מוצא קשר בין המועדון לספרות יפה לבין אביו, שנעדר מאז היותו ילד. כך שכאשר סופי אומרת ליוסף שהיא איננה רוצה שיבוא איתה לפגישת המועדון השבועית, הוא מתעקש ללכת בכל זאת.

בפגישת המועדון, סופי מוכרזת כזוכת הגביע השבועית, אך על מנת לזכות בו - עליה לרצוח את יוסף. במקום זאת, היא רוצחת את רזיה, ולוקחת את לולה כבת ערובה על מנת לשחרר את יוסף. סופי ויוסף נמלטים, ולולה רודפת אחריהם. במהלך המרדף, לולה יורה לעברם, אך פוגעת בחבית שמתפוצצת ומשמידה את הטירה. סופי ויוסף שורדים את הפיצוץ, ועוזבים את המקום יחד על האופנוע של יוסף.

## צוות שחקנים ודמויות

## מועמדויות ופרסים

## קישורים חיצוניים
* 
* 
* 

### ביקורות
* 
* 
* 
* 
* 

### ראיונות
* 

קטגוריה:סרטי דרמה ישראליים
קטגוריה:סרטי 2017
קטגוריה:סרטים בעברית
קטגוריה:סרטים ישראליים משנת 2017
÷ Tour

**** הוא סיבוב ההופעות השלישי של הזמר וכותב השירים הבריטי אד שירן, התומך באלבומו השלישי של שירן ÷. סיבוב ההופעות התחיל באופן רשמי ב-16 במרץ 2017 בטורינו, איטליה. מכירת כרטיסים החלה ב-2 בפברואר 2017.

## רקע
בבוקר 26 בינואר 2017, הוכרזו תאריכי ההופעות באירופה דרך חשבונותיו של שירן ברשתות החברתיות. שעות לאחר מכן, דרך אותן רשתות, הוכרזו התאריכים עבור אמריקה הלטינית. הכרטיסים לסיבוב ההופעות נמכרו במהירות, מה שגרם לתאריכים חדשים להתווסף בלונדון, טורינו וסנטיאגו. ב-22 בפברואר 2017 הודיע שירן דרך רשתות חברתיות, כי אן-מארי וראיין מלקולן ייקחו חלק בהופעות החימום בבריטניה ובהופעות אירופאיות נוספות. ב-8 במרץ 2017 הודיע שירן על ההופעות בצפון אמריקה אשר יתקיימו ב-29 ביוני 2017 עד ל-6 באוקטובר 2017. בסיבוב ההופעות שבצפון אמריקה נאמר כי הופעות החימום יהיו על ידי ג'יימס בלאנט, זמר פופולרי בשנות ה-2000 המוקדמות, למעט שני תאריכים באינדיאנפוליס וקליבלנד, שם הפתיחה בוצעה על ידי ג'ושוע רדין.

## רשימת השירים
רשימה זו לקוחה מן ההופעה ב-16 במרץ 2017, בטורינו, וייתכן שהשתנתה בהמשך.

#"Castle on the Hill"
#"Eraser"
#"The A Team"
#"Don't" / "New Man"
#"Dive"
#"Bloodstream"
#"Happier"
#"Galway Girl"
#""
# "Human" (קאבר לשיר של ראג-אנ'-בון מאן)
#"I'm a Mess"
#"Photograph"
#"Perfect"
#"Nancy Mulligan"
#"Thinking Out Loud"
#"Sing"
**הדרן**
#"Shape of You"
#"You Need Me, I Don't Need You"
#""

## תאריכי הופעות

## הופעות שבוטלו

## קישורים חיצוניים

קטגוריה:סיבובי הופעות מ-2017
קטגוריה:סיבובי הופעות מ-2018
קטגוריה:סיבובי הופעות מ-2019
קטגוריה:סיבובי הופעות של אד שירן
קטגוריה:סיבובי הופעות בצרפת
ישראל שוורץ

הרב ד"ר **ישראל שוורץ** (כ' באדר ה'תק"ף, 15 במרץ 1830 – כ"ז בטבת ה'תרל"ה, 4 בינואר 1875) היה פעיל חברתי, חוקר ורב גרמני, רבן של ביירוית ושל קלן.

## ביוגרפיה
[שמאל|ממוזער|ספר "אמרי דעת", על [ספר משלי, שהרב שווארץ הוציא לאור מכתב יד]] 

נולד לחיים שוורץ, אחיו של הרב יהוסף שוורץ, ב (). למד מפי הרב יצחק דב במברגר. בגיל צעיר מאוד התמנה כרב ואב"ד ביירוית. כעבור שנים אחדות התמנה בגיל 27 כרבה של קלן, משרה שבה החזיק במשך שמונה עשרה השנים הבאות עד לפטירתו בגיל 45.

לצד משרותיו הרבניות היה שוורץ פעיל חברתי למען הפליטים היהודים שהיגרו לגרמניה ממזרח אירופה, וחבר בחברת כל ישראל חברים שבפריז.

בשדה הספרות היה שוורץ פרשן המקרא ומהדיר ספרות הראשונים הפרשנית למקרא, בדגש על פרשנות ספר איוב. חיבורו "תקוות אנוש" בשני חלקים (ברלין, תרכ"ח) כולל תרגום גרמני משלו לספר איוב, ליקוטי מדרשים, ופירושים מן הראשונים שלא נדפסו עד אז. הוא חיבר גם ספר בגרמנית על גבולות ארץ ישראל לאור שיטת דודו, אחי אביו, הרב יהוסף שוורץ.

## קישורים חיצוניים
* 
* 
* 
;חיבוריו
* ; כולל 3 חלקים: 1. מקרא קדש ... עם תרגום לשון גרמניא. 2. מקור ישראל ... הדברים שחדשו חכמי התלמוד המדרש והזוהר ... 3. פרושים על איוב: ישעיה מטראני, יוסף קמחי, משה קמחי וזרחיה בן יצחק בן שאלתיאל מברצלונה.
* 

## הערות שוליים

קטגוריה:רבנים אורתודוקסים גרמנים
קטגוריה:מהדירי ספרות תורנית
קטגוריה:מתרגמים לגרמנית
ישראל
קטגוריה:תלמידי הרב יצחק דב במברגר
הרולד אברהם וייל

הרב **הרולד אברהם וייל** (בצרפתית: **Harold Abraham Weill**; נולד ב-1983) הוא הרב הראשי של שטרסבורג ומחוז הריין התחתון מאז מינויו לתפקיד בספטמבר 2017.

## ביוגרפיה
נולד בשילטיגהיים , בן יחיד לאב מנהל ואם רופאה. למד באקול עקיבא  בשטרסבורג ובישיבת אשל והיה חבר תנועת הצופים היהודיים בצרפת. לאחר שנת לימודים בישיבת שעלבים בישראל שב לצרפת ולמד חמש שנים בבית המדרש הרבני של צרפת שם נסמך לרבנות. במקביל ללימודי הרבנות כיהן כחזן בקהילת יהודי נאנסי.

עם תום לימודי הרבנות שלו נקרא לעבוד במשך שנה בתפקיד רבני בקהילה היהודית באנטוורפן שבבלגיה. לאחר נישואיו שב לצרפת ב-2011 והתמנה כרב בטולוז שם כיהן עד 2017. בתקופת כהונתו בטולוז התבצע הטבח בבית הספר היהודי בטולוז.

במאי 2017 נבחר בידי הקונסיסטוריה היהודית של הריין התחתון לכהן כרבה הראשי של שטרסבורג והריין התחתון כולו. הוא נכנס לתפקידו ביום ראשון, 10 בספטמבר 2017 בטקס רשמי. הוא החליף בתפקיד זה את הרב רנה גוטמן.

הוא נשוי ואב לשלושה.

Installation grand-rabbin Harold Avraham Weill Strasbourg 10 septembre 2017.jpg
Installation grand-rabbin Harold Avraham Weill Strasbourg 10 septembre 2017 1.jpg


## קישורים חיצוניים

* הכתרת הרב וייל, באתר ליהדות אלזס ולורן 

## הערות שוליים

קטגוריה:שטרסבורג: רבנים
קטגוריה:נאנסי: רבנים
קטגוריה:אנטוורפן: רבנים
קטגוריה:טולוז
קטגוריה:בוגרי בית המדרש הרבני של צרפת
קטגוריה:בוגרי תנועת הצופים היהודים בצרפת
קטגוריה:צרפתים שנולדו ב-1983
קטגוריה:בוגרי ישיבת ההסדר שעלבים
אוזאסקו

**אוזאסקו** (בפורטוגזית: **Osasco**) היא עיר במדינת סאו פאולו, ברזיל, והיא חלק מהמטרופולין של העיר סאו פאולו. אוכלוסייתה מוערכת ב-697,886 תושבים (נכון ל-2017) על שטח של 64.935 קמ"ר. העיר היא בין הערים הצפופות ביותר בברזיל, ודומה ברמת צפיפותה לערים טוקיו וניו יורק.

אוזאסקו נחשבת למרכז העירוני העיקרי של החלק המערבי של סאו פאולו רבתי ובשנת 1989 הפכה גם למקום מושבה של הבישופות הקתולית של אוזאסקו. המוטו של העיר הוא "Urbs labor", ביטוי לטיני שפירושו "עיר העבודה".

## היסטוריה
[ממוזער|הטיסה הראשונה ב[אמריקה הלטינית נערכה באוזאסקו, ב-1910, על ידי המהנדס דימיטרי סנסוד דה לבאוד.]]
אוזאסקו נוסדה במאה ה-19, על ידי המהגר האיטלקי אנטוניו ג'וזפה אגו (שעל שמו קרוי רחוב ראשי בעיר). אגו הגיע מן הקומונה אוזאסקו בחבל פיימונטה באיטליה וקרא ליישוב החדש על שמה של אוזאסקו האיטלקית. היישוב התפתח ותוך זמן קצר נבלע על ידי העיר סאו פאולו והפך לרובע שלה. בעשורים הראשונים של המאה ה-20 הגיעו לאוזאסקו מהגרים איטלקים, ספרדים, פורטוגזים, גרמנים, אירים ויפנים, וסוחרים ממוצא ארמני, לבנוני ויהודי תרמו לפיתוח הכלכלי של אוזאסקו.

ב-19 בפברואר 1962 אוזאסקו הפכה לעיר בפני עצמה לאחר הצבעה בקרב התושבים.

## אקלים
כמו כמעט כל הערים של מדינת סאו פאולו, האקלים באוזאסקו הוא סובטרופי. הטמפרטורה השנתית הממוצעת היא סביב ה-18 מעלות צלזיוס, כאשר החודש הקר ביותר הוא יולי, אז הטמפרטורות מגיעות לכ-12 מעלות, ופברואר הוא החם ביותר, אז הטמפרטורות יכולות להגיע לאזור 30 מעלות. כמות המשקעים השנתית היא סביב 1,400 מ"מ.

## ערים תאומות
* 
* 
* 
* 
* 

## קישורים חיצוניים

* 
* 

## הערות שוליים

קטגוריה:מדינת סאו פאולו: ערים
קטגוריה:יישובים שהוקמו ב-1962
גיא פרידמן

**גיא פרידמן** (נולד ב-16 בינואר 1971) הוא שחקן, זמר, כוכב ילדים ומדבב ישראלי. התפרסם בזכות תפקידו בסדרה פרפר נחמד. מוכר גם מהשתתפותו בסדרות הטלוויזיה, הופעותיה והצגותיה של כוכבת הילדים רינת גבאי.

## קריירה
### משחק
שיחק ב-1995 בקלטת "דגדוגים" בתפקיד יונתן הקטן, ובאותה שנה גם השתתף במחזמר "גריז".

ב-1996 הנחה את "עלית - תעשייה מתוקה", שיחק בקלטת הילדים "גומות החן של זוהר" בתפקיד אלוהים, ושיחק בחנוכה של אותה שנה את החתול במחזמר "עליסה בארץ הפלאות" לצד חני נחמיאס.

בשנת 1998 שיחק את משה ירחמיאל בחסמב"ה המחזמר, הנחה את "ג'ונגל הסיפורים", ושיחק את קיפי בן קיפוד בעונה השנייה של "רחוב סומסום" וב"רחוב סומסום שארע סימסים".

משנת 1998 ועד ל-2004 שיחק ב"פרפר נחמד" בתור גיא שרון.

ב-2000 שיחק את דודידו ב"דפנה ודודידו".

בחנוכה של שנת 2001 שיחק במחזמר "עמי ותמי".

בחנוכה של שנת 2002 שיחק במחזמר "צי.פי חברה מכוכב אחר".

בשנת 2004 גילם את טריקי הרובוט בקלטת "טולי בלבולי בארץ פטפטת", בשנת 2006 הנחה את התוכנית "שירי משחק" ששודרה בערוץ לולי ובערוץ הופ! ובשנת 2007 גילם את סטקאטו ב"טולי בלבולי בממלכת המוזיקה"והשתתף בהצגות הילדים "בנצי", "אדון חלום", ו"איך שירים באים אל לב האדם" בהפקת התיאטרון שלנו, וכמו כן השתתף בסדרות של דורון מור ורינת גבאי (אותה הכיר כששיתפו פעולה בהצגות, בהופעות ובסדרות של הוט).

ב-2010 גילם את שושן בסדרה "גינת הפלאים של רינת".

בשנת 2013 התארח אצל "קישקשתא מארח כוכבים" בחינוכית.

בשנת 2016 גילם את יהודה המכבי ב"גיבורי האור - עושים ניסים ונפלאות".

החל משנת 2017 משחק לצד שרון שחל בהצגה "חגיגה בחווה" וכיום הוחלף בידי יוסף קדוש.

בחנוכה של שנת 2017 השתתף במופע "מותק של פסטיבל" והשתתף במופע הזה גם ב-2009 וב-2011.
בשנים 2023/2022 השתתף במחזמר לחנוכה "תיבת נח" יחד עם רינת גבאי וטוביה צפיר.

בפורים של שנת 2026 השתתף בחידוש ההצגה "מגילת אסתר" שהועלתה לראשונה ב-2014 בתפקיד מרדכי היהודי, לצד רינת גבאי, אודי סגל וחלק מהשחקנים המקוריים. 

### דיבוב
בשנת 1998 דיבב את דובי בסדרה "בסל הבובות".

בשנת 2000 דיבב את הורטון הפיל בסדרה "ד"ר סוס" ודיבב את טומי ב"חוות סוסי הפוני".

בשנת 2002 גילם דמויות שונות בסרט "הרפתקאותיו של טוב טוב הגמד".

בשנת 2004 דיבב ב-"הבובודים".

בשנת 2005 גילם דמויות שונות בסדרה "אגדות אנדרסן".

בשנת 2008 דיבב את טוני ג'ונס בסדרה בערוץ הילדים "קסם המג'י"

בשנת 2009 דיבב בדיבוב ב"היה היה - דואגים לכדור הארץ".

### קריירה מוזיקלית
ב-1991 השתתף בקדם אירוויזיון כחלק מלהקת שיר עם השיר "כל שנה".

ב-1995 היה זמר ליווי של ליאורה שייצגה את ישראל באירוויזיון 1995.

ב-1997 השתתף כאחד מחברי הלהקה בתוכנית "במקום הראשון" לצד חני נחמיאס בערוץ 2 במסגרת הזכיינית "רשת".

ב-2003 וב-2004 היה זמר ליווי בפסטיגל.

ב-2007 שר בDVD "איך בוחרים שם לאחותי הקטנה?".

ב-2008 השתתף כזמר בתוכנית "זו ילדותי" לצד רמה מסינגר.

## קישורים חיצוניים

* 

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מדבבים ישראלים
קטגוריה:שחקנים להט"בים ישראלים
קטגוריה:פרפר נחמד: מנחים
קטגוריה:מתמודדי קדם-האירוויזיון
קטגוריה:משתתפי אירוויזיון 1995
קטגוריה:משתתפי מותק של פסטיבל
קטגוריה:שחקני ערוץ הופ!
קטגוריה:בוגרי תלמה ילין
קטגוריה:כוכבי ילדים
קטגוריה:ישראלים שנולדו ב-1971
אצטדיון קרסנודאר

**אצטדיון קרסנודאר** או **אצטדיון קבוצת הכדורגל קרסנודאר** (ברוסית: **Стадион ФК Краснодар**; החל מ־1 במאי 2025 נקרא **Ozon ארנה** בשל חוזה חסות עם Ozon) הוא שמו של אצטדיון בקרסנודאר, המשמש כמגרש הבית של מועדון הכדורגל קרסנודאר. האצטדיון זוכה לדירוג 4 בדירוג האצטדיונים של אופ"א.

לפי נתוני הפורטל stadiumdb.com האצטדיון היה מועמד לפרס האצטדיון הטוב של השנה ולבסוף סיים במקום השני ברשימת האצטדיונים של הפורטל, לפי בחירת הגולשים ולמקום השלישי בבחירת השופטים.

## בניית האצטדיון
ההכנות לבניית אצטדיון חדש לקבוצת הכדורגל של קרסנודאר החלו בשנת 2011 על ידי משרד האדריכלים Speech בשיתוף פעולה עם משרד האדריכלים הגרמני gmp Architekten von Gerkan, Marg und Partner. עיצוב פנים האצטדיון תוכנן על ידי מקסים רימר. הבנייה בפועל החלה במאי 2013 על ידי חברת הבנייה הטורקית Esta Construction.

כל מושבי האצטדיון נבנו תחת הגג והאצטדיון עצמו משמש למשחקי כדורגל בלבד. סביבו מגרש חנייה ל-3,000 רכבים.. ייחודיות האצטדיון היא בהיעדר לוח תוצאות ובמקומו ישנו צג תלת־ממדי הנמצא מעל למושבים העליונים ושטחו 4,700 מטרים רבועים.

לדברי סרגיי גליצקי, הבעלים של קבוצת הכדורגל קרסנודאר, לאצטדיון יכולת הרחבה עד לכדי 42,700 מושבים.
## היסטוריה
האצטדיון נחנך ב-9 באוקטובר 2016 כשנבחרת רוסיה אירחה באצטדיון את נבחרת קוסטה ריקה. באותו משחק נכחו 34,200 צופים.

המשחק הראשון שקרסנודאר אירחה באצטדיון נערך ב-20 באוקטובר 2016, במשחק במסגרת המחסור השלישי בשלב הבתים של הליגה האירופית כשהקבוצה אירחה את שאלקה 04. במשחק נכחו 33,550 צופים.

המשחק הראשון של קרסנודאר באצטדיון במסגרת ליגת העל הרוסית נערך ב-23 באוקטובר 2016, במחזור ה-11 כשהקבוצה אירחה את אמקאר פרם.

באוגוסט 2018 נוספו 48 מושבים ובינואר 2019 נוספו 709 מושבים שהעלו את תכולת האצטדיון ל-35,059 מושבים.

## קישורים חיצוניים
 
*האצטדיון באתר קבוצת הכדורגל של קרסנודאר

## הערות שוליים

 

קרסנודאר
קטגוריה:קרסנודאר (כדורגל)
קטגוריה:קרסנודאר: ספורט
רנה גוטמן

[ממוזער|300px|הרב גוטמן נואם בנוכחות [נשיא צרפת פרנסואה הולנד לאחר חילול בית הקברות היהודי בסאר-יוניון ]]
הרב **רנה (אליקים גרשון) גוטמן** (בצרפתית: **René Gutman**; נולד ב-6 בדצמבר 1950) הוא רב צרפתי, כיהן כרבה הראשי של שטרסבורג ומחוז הריין התחתון במשך השנים 1987–2017.

## ביוגרפיה
נולד ברואן שבה כיהן אביו אלכסנדר גוטמן (1914–1972) כרב. הוא למד בתיכון מקומי ואחר כך נסע ללמוד בישראל בישיבת תושיה במושב תפרח ולאחר מכן בישיבת חברון כנסת ישראל בירושלים. נסמך לרבנות בידי הרב יוסף משאש.

עם תום לימודיו התורניים בישראל, שב לצרפת ולמד באקול פראטיק דה אוטז אטיד ובאוניברסיטת סורבון, ושם קיבל את הדוקטורט שלו במדע הדתות (בהנחיית הרב שרל טואטי). במקביל נכנס ללמוד בבית המדרש הרבני של צרפת ונסמך לרבנות כשהשלים את לימודיו בשנת 1977. בתקופה זו הצטרף לתנועת הנוער הדתית "ישורון"  בהנהגתם של אנרי  וליליאן אקרמן  שאליה הצטרפו רבים מאלו שעתידים לכהן כרבנים בערי צרפת.

הוא התמנה כרב בריימס, בזאנסון, כרבה הראשי של בריסל, ואז נקרא להחליף את הרב מקס ורשבסקי כרבה הראשי של שטרסבורג ומחוז הריין התחתון. הוא כיהן בתפקיד זה במשך 30 שנה רצופות, ובאוגוסט 2017 עלה לישראל עם אשתו שרה והתיישב בירושלים. החליף אותו בתפקידו, הרב הרולד אברהם וייל.

## קישורים חיצוניים

* מידע על הרב גוטמן, פעילות ופרסומים, באתר ליהדות אלזס ולורן 

קטגוריה:שטרסבורג: רבנים
קטגוריה:בריסל: רבנים
קטגוריה:בוגרי ישיבת חברון כנסת ישראל
קטגוריה:עולים בשנות ה-2010
קטגוריה:בוגרי בית המדרש הרבני של צרפת
קטגוריה:ישראלים ילידי צרפת
קטגוריה:בוגרי ישיבת תושיה
קטגוריה:צרפתים שנולדו ב-1950
קטגוריה:ישראלים שנולדו ב-1950
אגם ואפטה

**אגם ואפטה** (באנגלית: **Wapta Lake**) הוא אגם מי קרחונים הממוקם בפארק הלאומי יוהו, בהרי הרוקי הקנדיים במזרח קולומביה הבריטית, בקנדה. אורכו המרבי של האגם 740 מטרים, ורוחבו המרבי 340 מטרים. שטחו של האגם 0.2 קמ"ר. האגם מצוי בגובה של 1,600 מטרים מעל פני הים.

האגם ניזון ממימי נחל קאטארקט (Cataract Brook) ומימי בלו קריר (Blue Creek) והוא נשפך אל נהר קיקינג הורס.

הכביש הטראנס קנדי עובר לחופו הצפוני של האגם, והרכבת הקנדית פסיפית עוברת לחופו הדרומי.

## ראו גם
* הפארק הלאומי יוהו

## קישורים חיצוניים
* אגם ואפטה, באתר ממשלת פרובינציית קולומביה הבריטית

ואפטה
ואפטה
חורול

**חוֹרוֹל** (באוקראינית: **Хорол**; ביידיש: **חאראל**) היא עיר במחוז פולטבה באוקראינה. בסמוך לעיר נמצא נהר חורול. בעיר התקיימה עד השואה קהילה יהודית והיה בה מחנה השמדה גדול. היא ידועה בין היתר בהיותה עיר הולדתם של חתני פרס ישראל השר פרופ' בן-ציון דינור ופרופ' אריה דבורצקי.

## היסטוריה
המקום מוזכר לראשונה בכתבי ולדימיר השני, נסיך קייב ב-1083. העיר הייתה עדה לעימותי הדמים של הסלאבים עם הנוודים.

בשנת 1362, הקרקע שעליה התבססה העיר הייתה תחת שלטון הדוכסות הגדולה של ליטא.

בשנת 1654 הצטרפה חורול לשטח רוסיה הצארית.

ב-1782 קיבלה חורול מעמד של עיר.

במהלך המאה ה-19 התגוררו בעיר מאות אצילים ודוכסים. בתחילת המאה ה-20 היו 990 משקי בית ו-9,199 תושבים בחורול.

בספטמבר 1941 הקימו הנאצים מחנה של שבויי מלחמה, אשר היה מיועד בעיקר ליהודים. בין 22 בספטמבר 1941 ל-1 במאי 1942, על פי נתונים גרמניים, נהרגו במחנה כ-37,600 איש. נתונים מדויקים על מספר ההרוגים במחנה חורול לא ידועים, אבל ההערכה היא על כ-91,000 איש.

## יהודי חורול
היהודים התיישבו לראשונה בחורול בתחילת המאה ה-17. בשנת 1648, במהלך ההתקוממות של בוגדן חמלניצקי, נראה כי הקהילה הושמדה במסגרת גזירות ת"ח-ת"ט.

ב-1905 וב-1919 היו פוגרומים בעיר, ומאוחר יותר בוצעו שוב על ידי הצבא של דניקין.

בעיר נפטר הרב משה נחום ירושלמסקי.

ב-1926 חיו בחורול 2,081 יהודים. קהילת יהודי חורול בתקופה זו הייתה בעלת אופי חב"די. רב העיר היה הרב אברהם מדייבסקי, סבו של השר בן ציון דינור, יליד העיר. את מקומו מילא בנו, הרב אליעזר משה מדייבסקי. אב"ד העיר היה הרב שמואל גוראריה.

העיר נכבשה על ידי הגרמנים ב-13 בספטמבר 1941. באוקטובר (נובמבר 1941) נורו למוות 460 יהודים בדרך ללובנסקוי, מחוץ לעיר. העיר שוחררה על ידי הצבא האדום ב-19 בספטמבר 1943.

## אוכלוסייה
אוכלוסיית חורול לפי שנים:

## קישורים חיצוניים

* 
* 
* 
* 

## הערות שוליים

קטגוריה:מחוז פולטבה: ערים
קטגוריה:שואת יהודי אוקראינה
בית הכנסת בביאלה

**בית הכנסת בביאלה** היה בית הכנסת של ביאלה (כיום חלק מהאיחוד ביילסקו-ביאלה) שבווייוודת שלזיה הפולנית. בית הכנסת שהיה ממוקם ברחוב קרקובסקה בעיר, על הדרך המוליכה לעיר קרקוב, חרב בשואה.

## היסטוריה
מבנה בית הכנסת הוקם ב-1889 לפי תוכניותיו של האדריכל קרל קורן  מביילסקו, שבנה גם את בית הכנסת הגדול של ביילסקו.

ב-14 בספטמבר 1939 נהרס בית הכנסת בידי כוחות גרמניה הנאצית שפלשו לפולין.

## קישורים חיצוניים

* בית הכנסת בביאלה באתר פוטופולסקה 

קטגוריה:בתי כנסת שנחרבו בשואה
קטגוריה:פולין: בתי כנסת
ביאלה
ארל ווטסון

**ארל ג'וזף ווטסון הבן** (באנגלית: **.Earl Joseph Watson Jr**; נולד ב-12 ביוני 1979) הוא כדורסלן עבר ומאמן כדורסל אמריקאי. בין השנים 2001–2014 שיחק כרכז ב-6 קבוצות שונות ב-NBA, ולאורך הקריירה רשם ממוצעים של 6.4 נקודות, 2.3 ריבאונדים ו-4.4 אסיסטים למשחק.

## נעורים ומכללות
ווטסון נולד בעיר קנזס סיטי שבקנזס לאב אפרו-אמריקאי ואם ממוצא מקסיקני, ולמד ב"תיכון וושינגטון" המקומי. בין השנים 1997–2001 למד באוניברסיטת קליפורניה בלוס אנג'לס (UCLA), ושיחק עבור קבוצת הכדורסל של האוניברסיטה – ה"ברוינס". בתקופתו בקבוצה שיחק לצד שחקנים מבטיחים רבים, דוגמת בארון דייוויס, ג'ייסון קאפונו ומאט בארנס, אך הברוינס כשלו לעבור את שלב שמינית גמר אליפות המכללות (Sweet Sixteen), אליו העפילו שלוש פעמים. בעונתו האחרונה בקבוצה רשם ווטסון ממוצעים של 14.7 נקודות, 3.7 ריבאונדים, 5.2 אסיסטים ו-1.9 חטיפות למשחק, ונבחר לחמישיית העונה של מחוז ה-Pac-10.

## קריירת משחק
ווטסון נבחר על ידי סיאטל סופרסוניקס בבחירה ה-39 של דראפט ה-NBA לשנת 2001. בסיום עונת הרוקי, בה תפקד כמחליפו מהספסל של גארי פייטון, חתם על חוזה ל-3 עונות בממפיס גריזליס. לקראת עונת  חתם על חוזה בדנוור נאגטס, אך לאחר כחצי עונה נשלח לסיאטל סופרסוניקס כחלק מטרייד בין ארבע קבוצות שכלל תשעה שחקנים.

אותן עונות כשחקן הסופרסוניקס היו שיא הקריירה של ווטסון, כשהעמיד ממוצעים של 10.3 נקודות ו-6.1 אסיסטים ב-28.1 דקות למשחק עד סוף עונת . ב-6 בפברואר 2008 קלע 23 נקודות, הוריד 10 ריבאונדים וחילק 10 אסיסטים בניצחון הסופרסוניקס מול סקרמנטו קינגס, ובכך השיג את הטריפל דאבל היחיד בקריירה.

בעונת  עבר לאינדיאנה פייסרס, וב-3 העונות הבאות שיחק ביוטה ג'אז, בה מיעט לשחק. בעונת  שיחק עבור פורטלנד טרייל בלייזרס ולראשונה בקריירה עבר שלב בפלייאוף ה-NBA, אך בסיבוב השני הודחה קבוצתו על ידי סן אנטוניו ספרס (בפעם הרביעית בקריירה של ווטסון).

## קריירת אימון
ב-2 באוקטובר 2014 מונה ווטסון לעוזר מאמן קבוצת אוסטין ספרס מליגת הפיתוח של ה-NBA, ובכך למעשה פרש ממשחק פעיל, בגיל 35.

לקראת עונת  הצטרף לצוות האימון של פיניקס סאנס, כעוזרו של המאמן הראשי ג'ף הורנסק. ב-1 בפברואר 2016, לאחר 49 משחקים בעונת 2015/2016, פוטר הורנסק מאימון הקבוצה, וווטסון מונה למחליפו הזמני עד סיום העונה. פיניקס סיימה את אותה עונה עם מאזן כולל של 23 ניצחונות ו-59 הפסדים (9–24 תחת ווטסון).

באפריל 2016 הודיעו הסאנס על מינויו של ווטסון למאמן הראשי הקבוע של הקבוצה, כשהחתימו אותו על חוזה ל-3 עונות. בעונתו הראשונה כמאמן ראשי, , ניצחו הסאנס 24 משחקים בלבד (29.3%), וסיימו במקום האחרון באזור המערבי. לאחר שלושה משחקים בעונתו השנייה, אותם הפסידו הסאנס בהפרש ממוצע של 30 נקודות, פוטר ווטסון מאימון הקבוצה ובמקומו מונה עוזרו ג'יי טריאנו.

## קישורים חיצוניים

* פרופיל כמאמן, באתר basketball-reference

## הערות שוליים

קטגוריה:אמריקאים ילידי קנזס
קטגוריה:קנזס סיטי (קנזס): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני סיאטל סופרסוניקס
קטגוריה:כדורסלני ממפיס גריזליס
קטגוריה:כדורסלני דנוור נאגטס
קטגוריה:כדורסלני אוקלהומה סיטי ת'אנדר
קטגוריה:כדורסלני אינדיאנה פייסרס
קטגוריה:כדורסלני יוטה ג'אז
קטגוריה:כדורסלני פורטלנד טרייל בלייזרס
קטגוריה:מאמני כדורסל אמריקאים
קטגוריה:מאמני פיניקס סאנס
קטגוריה:בחירות דראפט של סיאטל סופרסוניקס
קטגוריה:קנזס: כדורסלנים
קטגוריה:אמריקאים שנולדו ב-1979
חדר טהרה

[ממוזער|200px|בית הטהרה ב[בית הקברות היהודי העתיק בפראג]]
[ממוזער|200px|בית הטהרה בבית הקברות היהודי ב[ברוכזאל  שבגרמניה]]
[שמאל|ממוזער|חדר טהרה והחומה המזרחית של בית העלמין היהודי של [קהילת יהודי שפייר]]
**חדר טהרה** או **בית טהרה** הוא מבנה המשמש בבתי קברות יהודיים לביצוע הליך טהרת המת בטרם הקבורה.

## היסטוריה
בשל הצורך לרחוץ את גופות המתים לפני הקבורה בשל הלכות טהרת המת, החלו כנראה במאה ה-17 להקים ברחבי אירופה בתי טהרה. בשל החשש מפני תקלות במסע ארוך מדי מבתי הטהרה למקום הקבורה, הוקמו בתי הטהרה בתוך בתי הקברות היהודיים או בסמוך להם. בית הטהרה העתיק ביותר שקיים עדיין בגרמניה הוא זה שבבית העלמין היהודי בוורמס משנת 1625, ששוחזר בשנת 1956.

החל מאמצע המאה ה-19 החלו בונים במקום בתי טהרה, אולמות אבל לטקסי ההלוויה שבהם הוקמו חדרי טהרה.

בבתי הקברות בישראל קיימים חדרי טהרה שמצוידים בציוד חדיש יחסית, ציוד שמתאים לדרישות ההלכה ומקל את תהליך הטהרה ברמה הטכנית. כן נעשה שימוש בציוד קל לחיטוי כדי לשמור על תנאי היגיינה נאותים.

## גלריית תמונות מחדר טהרה מודרני בישראל

קובץ:Yarkon Cemetery Modern purification facility.JPG|מיטת טהרה מנירוסטה בחדר הטהרה של בית העלמין ירקון בגוש דן, ישראל
קובץ:Yarkon Cemetery Nine Kabin Spill Facility.JPG|מתקן להטלת תשעה קבין מים שאובים, בחדר הטהרה של בית העלמין ירקון
קובץ:Yarkon Cemetery Tahara Room.JPG|שלטי אזהרה לכהנים בכניסה לחדר הטהרה


## קישורים חיצוניים

## הערות שוליים

קטגוריה:פטירה ואבל ביהדות
קטגוריה:גופת מת והטיפול בה
נאזעאת

**נאזעאת** (בפרסית: **نازعات** שפירושו "מושכים") היא סדרה של רקטות ארטילריות איראניות לטווח של כ-100 ק"מ מבוססות הודף מוצק, המפותחות ומיוצרת במשרד ההגנה האיראני.

## היסטוריה
הרקטה הראשונה בסדר יוצרה בשנות ה-70 המוקדמות ושימשה במהלך מלחמת איראן–עיראק.

בסדרה 2 רקטות ידועות בשם נאזעאת 6-H ונאזעאת 10-H. נאזעאת 10-H רקטה בעלת טווח ארוך יותר וראש נפץ גדול יותר מאשר נאזעאת 6-H.

מלבד איראן, הרקטות נמצאות גם ברשות ארגון הטרור חזבאללה. על אף שהרקטות היו ברשות חזבאללה כבר בשנת 2006, לא נעשה בו שימוש מבצעי במהלך מלחמת לבנון השנייה ולאחריה.ממוזער|רקטת נאזעאת על משגר

ב-2007 במסגרת הסכם בין סוריה לאיראן, אמורה הייתה תעשייה האווירית האיראנית להקים בסוריה מפעל לייצור טילים ורקטות לטווח בינוני, ביניהם צוין הנאזעאת.

## תפוצה
הרקטה נמצאת ברשות:
ממוזער|בכחול - תפוצת האמל"ח בעולם - איראן ולבנון
*
*

## ראו גם
* זלזאל
* פג'ר 5

## קישורים חיצוניים

## הערות שוליים

קטגוריה:רקטות ארטילריות
קטגוריה:טילים בליסטיים איראניים
קטגוריה:חזבאללה: אמצעי לחימה
יאיר כלב

הרב **יָאִיר כָּלֵב** (נולד בו' באלול ה'תשט"ז, 13 באוגוסט 1956, בחולון) הוא מחזיר בתשובה ומרצה העוסק בהנחלת ספר התניא לציבור הרחב, מוזיקאי וזמר, המבצע ניגוני חב"ד. מייסד עמותת "תניא - מודעות עצמית ביהדות", המפעילה אתר אינטרנט, בלוג ומגזין שבועי. הוציא סדרת אלבומים.

## ביוגרפיה
נולד בחולון למשפחה חילונית. לדבריו, בצעירותו התעניין במוזיקה ובפילוסופיה והתחבר במיוחד לספר "מורה נבוכים" של הרמב"ם. ב-1980 מלאו 90 שנה לייסוד העיר רחובות, וכלב מונה לנהל מחזמר שהפיקה העירייה לכבוד האירוע.

בה'תשמ"ב (1982) חזר בתשובה והחל ללמוד תורה עם רב מרחובות. בהמשך התחתן ועבר לרמת גן, שם החל ללמוד עם המשפיע הרב מאיר בליז'ינסקי והפך לחסיד חב"ד. בשנת ה'תש"ן (1990), החל למסור שיעור בספר התניא בביתו, בהמשך התרחבה הפעילות וכיום הוא מרצה בישראל ובעולם, מוסר סדנאות, סמינריונים, שבתונים והתוועדויות.

כלב יסד עמותה בשם "תניא - מודעות עצמית ביהדות", הוא פתח גם אתר אינטרנט בשם "עמותת תניא" ובו הוא מדווח על פעילויותיו, מעלה סרטונים וכותב מאמרים בנושאי יהדות. לרב כלב גם בלוג, שבו הוא מעלה סרטונים מצולמים של שיעורי תניא. הוא מפרסם עלון שבועי בשם "מגזין תניא". לרב כלב היה בעבר מדור בעלון "קרוב אליך". שיעוריו מאופיינים בהורדת הדברים לפועל באופי פסיכולוגי, מה שהוא מכנה "ילקוט עצות מעשיות לעזרה ראשונה נפשית".

בהופעותיו נוהג הרב כלב לבצע ניגוני חב"ד, בעיקר ניגונים שקטים וניגוני התעוררות, מאלו הפחות מוכרים בציבור. הוא שר ומנגן בגיטרה ומלווה במקהלה ונגנים, בהם אורן צור ונדב בכר. בעבר שיתף פעולה עם להקת "א גרוייסע מציאה". ביצועיו יצאו לאור בסדרת אלבומים.

היה מגיש שיעור תניא מדי יום רביעי ומוצאי שבת ברדיו קול ברמה. במשך תקופה מסר גם פינה יומית ברדיו "כל הנשמה".

הרב כלב חווה מוות קליני והתראיין על כך לעיתון "בקהילה". נשוי לעפרה, אב ל-6 ילדים ומתגורר בכפר חב"ד.

## דיסקוגרפיה
* **עצם הנשמה** 1
* **עצם הנשמה** 2
* **עצם הנשמה** 3
* **עצם הנשמה** 4
* **עצם הנשמה בהופעה חיה**
* **סדנת תניא**

## קישורים חיצוניים
* 
* 
* 

## הערות שוליים

קטגוריה:מוזיקאים וזמרים חסידי חב"ד
קטגוריה:גיטריסטים ישראלים
קטגוריה:חוזרים בתשובה
קטגוריה:כפר חב"ד: אישים
קטגוריה:זמרים ישראלים
קטגוריה:סגל רדיו קול ברמה
קטגוריה:זמרים חסידיים
קטגוריה:ישראלים שנולדו ב-1956
כריסטין בוטומלי

**כריסטין בוטומלי** (; נולדה ב-27 באפריל 1979) היא שחקנית אנגלייה.

## ביוגרפיה
בוטומלי נולדה ברוצ'דייל וגדלה בדירה מעל לחנות של המשפחה. היא השתתפה בלהקות של תיאטרון לנוער ואחר כך נרשמה לאקדמיה המלכותית הסקוטית למוזיקה ודרמה. היא סיימה את הלימודים ב-2001. הופעת הבכורה שלה בטלוויזיה הייתה בפרק באופרת הסבון "איסטאנדרס".

ב-2008 שיחקה בוטומלי בפרק "A Day in the Death" בעונה השנייה של הסדרה "טורצ'ווד". היא הופיעה בסדרה הקומית "Massive" בערוץ BBC Three, ובסדרה "הופ ספרינגס" בערוץ BBC One. ב-2009 שיחקה בסדרת הדרמה "Land Girls".
עוד באותה שנה כיכבה בוטומלי בסרט הקולנוע "Hush".

ברדיו הופיעה בוטומלי ב-2012 בתפקיד ליזה בסדרה "Everyone Quite Likes Justin" מאת ג'סטין מורהאוס.

ב-2014 כיכבה בוטומלי בסדרת הדרמה "במועדון" ובמיני-סדרה "Undeniable" בתפקיד אמה.

ב-2018 שיחקה בתפקיד ראשי בסדרה סוף הפאקינג עולם בתפקיד גוון (אמא של אליסה).

## פילמוגרפיה
### טלוויזיה

### קולנוע

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות הקונסרבטוריון המלכותי של סקוטלנד
קטגוריה:בריטיות שנולדו ב-1979
קטגוריה:בריטים שנולדו ב-1979
מור חן

**מור חן** (נולדה ב-7 בספטמבר 1986) היא סטנדאפיסטית, שחקנית ואושיית רשת ישראלית.

## ביוגרפיה
מור חן נולדה בבת ים וגדלה בכפר רות. בשנים 2008–2011 למדה משחק בבית הספר למשחק בית צבי.

בשנת 2011 החלה להופיע על במות כסטנדאפיסטית. בתחילת דרכה כסטנדאפיסטית, קיימה במקביל גם הפעלות לילדים באירועים והפעלות במסיבות רווקות. ב-2014 החלה לפרסם סרטונים משעשעים בפייסבוק שזכו להצלחה רבה.

בשנת 2016 החלה חן לשחק בסדרה "מסובך" ששודרה בערוץ 10, בתפקיד גבי, סטנדאפיסטית צעירה המקיימת רומן עם דורון (רן שריג). בשנת 2017 הייתה חברה בהרכב "הישראליות" של שידורי קשת במסגרתו הועלו לרשת האינטרנט תכנים בהן נשים מתחומי ההומור שוחחו על החיים.

בדצמבר 2017 החלה להשתתף בתוכנית "טין ניק סטנדאפ שואו" בערוץ ניקלודיאון.

בשנת 2019 השתתפה בתוכנית הדוקו-ריאליטי "יס מן" מבית yes. שנה אחר כך, השתתפה בתוכנית הסטנדאפ "קומדי סטאר" בהגשת צביקה הדר ששודרה ברשת 13.

בפברואר 2024 החלה להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.

בדצמבר 2024 חן יצאה לסבב הופעות באמריקה, והופיעה במספר מדינות בארצות הברית ובקנדה.

חן רווקה ומתגוררת בבת ים.

## קישורים חיצוניים

* 
* 
* 

## הערות שוליים

קטגוריה:פעילות אינטרנט ישראליות
קטגוריה:סטנדאפיסטיות ישראליות
קטגוריה:סטנדאפיסטים ישראלים
קטגוריה:שחקניות קולנוע וטלוויזיה ישראליות
קטגוריה:בוגרי תיכון מכבים רעות - מו"ר
קטגוריה:בוגרות בית צבי
קטגוריה:בוגרי בית צבי
קטגוריה:קומיקאיות ישראליות
קטגוריה:קומיקאים ישראלים
קטגוריה:משתתפי קומדי סטאר
קטגוריה:משתתפי יס מן
קטגוריה:מועצה אזורית חבל מודיעין: אישים
קטגוריה:בת ים: אישים
קטגוריה:ישראליות שנולדו ב-1986
קטגוריה:ישראלים שנולדו ב-1986
.cz

**cz.** היא סיומת האינטרנט הלאומית של שמות התחום (domain name) של אתרי אינטרנט הרשומים בצ'כיה. הסיומת נרשמה בשנת 1993 לאחר פירוק צ'כוסלובקיה. רישום הסיומת מתבצע על ידי CZ.NIC, התאחדות שהוקמה על ידי ספקי האינטרנט הגדולים במדינה בשנת 1998.

בשנת 2011 היו רשומים כ-850,000 אתרים עם הסיומת, ושנה לאחר מכן נחצה רף מיליון האתרים. נכון לספטמבר 2017 רשומים למעלה מ-1.3 אתרים.

## קישורים חיצוניים
* 
* 

## הערות שוליים

קטגוריה:צ'כיה
ירגזי-כחול

**יַרְגָּזִי-כחול** (שם מדעי: *Cyanistes*) הוא סוג של ציפור שיר ממשפחת הירגזיים שנפוצה בעיקר בצפון אסיה ואירופה. בעבר סווג הירגזי-הכחול כתת-סוג של הסוג ירגזי אך מחקר גנטי (ראו גנטיקה מולקולרית) על ה-DNA המיטוכונדריאלי שנערכו ב-2005 קבעו שמדובר בסוג טקסונומי נפרד, וזה הוגדר בשם *Cyanistes* (מיוונית עתיקה κύανος שמשמעותו כחול עמוק). בני סוג זה מאופיינים בצבע כחול, שנע מלבנדר ותכול בהיר כשל הירגזי התכול, דרך תכלת וטורקיז כשל הירגזי הכחול, ועד אינדיגו, אולטרמרין ושחור כשל הירגזי הקנרי.

## טקסונומיה
הסוג ירגזי-כחול תואר ב-1829 בידי החוקר הגרמני יוהאן יקוב קאופ אך במשך שנים נחשב לתת-סוג של הירגזי. מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג, כפי שביצעו גופים אחדים, שבהם IUCN, ITIS, ואיגוד האורניתולוגים הבינלאומי (IOU, לשעבר IOC).

העץ הפילוגנטי של משפחת הירגזיים על פי יוהנסון ואחרים (2013):

מחקר גנטי נרחב מ-2015 מצא שמקור הירגזים הקנריים בצפון אפריקה הוא יבשתי, דבר שמנוגד למחקר קודם (איירה ואחרים, 2011), שהציע שהאוכלוסיות הצפון אפריקאיות הם תוצאה של הגירה מהאיים הקנריים. המחקר מ-2015 ציין בנוסף שהירגזים הקנריים היגרו אל האיים הקנריים שלוש פעמים, ככל הנראה כתוצאה משינויים ביערות ברחבי צפון אפריקה. הגל הראשון אף קדם לפיצול בין הירגזי הכחול והירגזי התכול, מה שמעיד על כך שהמין התפצל מהקלייד המשותף של הירגזי הכחול והירגזי התכול לפני יותר משלושה מיליון שנים.

העץ הפילוגנטי של הסוג ירגזי-כחול על פי יוהנסון ואחרים (2013):

המין ירגזי קנרי מציג את רמת הבידול הגנטי הגבוהה ביותר מבין כל העופות המקננים באיים הקנריים, עם חמישה תת־מינים מהאיים הקנריים ושניים מצפון אפריקה. בשל בידול זה ומספר הבדלים נוספים הוצע בעבר לפצל את המין לשבעה מינים נפרדים. על פי דייצן, גרסיה-דל-ריי, קסטרו ווינק, תת־המינים ממזרח הארכיפלג וממרוקו כמעט זהים ולכן *degener* ו–*ultramarinus* הם שמות נרדפים. עם זאת, מחקרים אלו לא הובילו לשינוי בסיווג תת־המינים.

### מינים

## ירגזי פלסקה (''Cyanistes × pleskei'')
ממוזער|ציור מ–1897 של ירגזי תכול וירגזי פלסקה (בן הכלאיים של ירגזי תכול וירגזי כחול)
ירגזי פלסקה (שם מדעי: *Cyanistes × pleskei* או *Cyanistes caeruleus* × *Cyanistes cyanus*) הוא צאצא רביית הכלאיים של ירגזי כחול (*Cyanistes caeruleus*) וירגזי תכול (*Cyanistes cyanus*), אשר  מזדווגים בטבע במזרח ומרכז אירופה. מראה ירגזי פלסקה נע בין פרטים שכמעט בלתי ניתן להבחין ביניהם לירגזי כחול, ועד לכאלו שנראים כירגזים תכולים טהורים. ירגזי פלסקה נחשב בעבר למין עצמאי, עד שפלסקה (1912) הראה שציפור זו היא צאצא כלאיים.

## גלריה

קובץ:Herrerillo canario - Cyanistes teneriffae.jpg|ירגזי קנרי באי גראן קנריה
קובץ:Yellow-breasted Tit, Uzbekistan 1.jpg|ירגזי תכול באוזבקיסטן
קובץ:Blaumeise ( Cyanistes Caeruleus ).jpg|ירגזי כחול בגרמניה


## קישורים חיצוניים

* 

* 

## הערות שוליים

	
*
קטגוריה:בעלי חיים שתוארו ב-1829
קטגוריה:טקסונים שתוארו בידי יוהאן יקוב קאופ